Toshkentda “Yangi yil sovg‘alari” hunarmandchilik buyumlari ko‘rgazmasi o‘tkazildi

2013-yilning 22-dekabrida “Mohir hunarmand” ijtimoiy maktabi o‘quvchilari “Yangi yil sovg‘alari” ko‘rgazmasida o‘z hunarmandchilik buyumlari bilan ishtirok etdi. Bu haqda “Anons” nashri xabar berdi.

 Foto © kianews.com.ua
Qo‘lda yasalgan buyumlar ko‘rgazmasida “To‘qish” yo‘nalishida 15 nafar 101-son kar bolalar maxsus maktab-internati o‘quvchilari va “Qovoqdan yasalgan buyumlar” yo‘nalishida 4 nafar 87-son aqli ojiz bolalarga ixtisoslashgan maktab-internat o‘quvchilari qatnashdi.
“Mohir hunarmand” ijtimoiy maktabining ushbu loyihasi ijtimoiy himoyaga muhtoj bolalarni ularga kelajakda as qotishi va qo‘shimcha daromad olishga yordam berishi mumkin bo‘lgan kasb va hunarlarga o‘rgatishni o‘z oldiga maqsad qilib qo‘ygan.
Loyiha O‘zbekiston Savdo-sanoat palatasi, BMT Taraqqiyot dasturi va BMTning “O‘zbekistonda ijtimoiy innovatsiyalar va ko‘ngillilik” ko‘ngillilar dasturi hamda Ladoshki.uz ko‘magida amalga oshirildi. BMT tashkilotlari loyiha uchun 3 million so‘m miqdorida mini-grantlar dasturini taqdim etdi.